
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 06.09.2026, ora 08:00 – 07.09.2026, ora 08:00

I. SITUAŢIA HIDROMETEOROLOGICĂ

1. Situaţia şi prognoza hidrologică pe râurile interioare şi Dunăre din 07.09.2026, ora 07:00

RÂURI

Debitele au fost relativ staționare, exceptând Vișeul, cursurile mijlocii și inferioare ale Someșului, Mureșului și Moldovei, unde au fost în scădere.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Suceava, Trotuș, Putna, Bârlad, pe cursul superior și mijlociu al Prutului și pe unii afluenți ai acestuia, bazinul mijlociu al Mureșului, pe unii afluenți din bazinele Oltului, Argeșului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, staționare, exceptând cursurile mijlocii și inferioare ale Someșului și Mureșului și cursurile inferioare ale Ialomiței și Prahovei, unde vor fi în scădere.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE

Debitul la intrarea în țară (secțiunea Baziaș) în intervalul 06 – 07.09.2026 a fost în scădere, având valoarea de 1400 m3/s, sub media multianuală a lunii septembrie (3800 m3/s).

Pe tot sectorul, aval de Porţile de Fier, debitele au fost în scădere.

Debitul la intrarea în țară (secțiunea Baziaș) va fi staționar (1400 m3/s).

Pe sectorul aval de Porțile de Fier, debitele vor fi în scădere, exceptând stațiile Hârșova și Tulcea, unde vor fi staționare.

2. Situaţia meteorologică în intervalul 06.09.2026, ora 09:00 –07.09.2026, ora 06:00

ÎN ŢARĂ

Valorile termice diurne au scăzut față de ziua anterioară în toată țara, mai semnificativ local în vest, centru și est, astfel încât s-au situat în jurul celor normale pentru această dată și doar în sudul Banatului, Oltenia și sud-vestul Munteniei au fost cu până la 4...5 grade mai mari decât mediile multinanuale. Cerul a fost variabil, mai mult senin în vestul și sud-vestul țării, iar noaptea și în restul teritoriului. După-amiaza, local în Moldova și izolat în nordul Dobrogei și în Carpații Orientali au fost înnorări temporar accentuate, averse (în general sub 10 l/mp) și descărcări electrice. Izolat a căzut grindină în județul Bacău. Vântul a suflat slab și moderat, cu intensificări temporare, mai ales ziua, la munte, în special la altitudini de peste 1700 m, cu rafale de 70...90 km/h, dar local și în sud-vestul, centrul, estul și nord-estul țării, cu viteze în general de 50...60 km/h. Temperaturile maxime s-au încadrat între 18 grade la Bârnova și 32 de grade la Bechet și Turnu Măgurele, iar la ora 06 temperatura aerului avea valori cuprinse între 2 grade la Toplița și 19 grade Constanța-dig.

Observație - de ieri dimineață de la ora 06 au fost emise 8 atenționări cod galben pentru fenomene meteorologice periculoase imediate, dintre care 5 pentru manifestări de instabilitate atmosferică, emise de către SRPV Bacău și 3 pentru intensificări ale vântului, astfel 1 emisă de către CNPM București pentru Muntenia, 1 de către SRPV Sibiu și 1 de către SRPV Craiova.

LA BUCUREŞTI

Vremea a fost frumoasă și caldă. Cerul a fost variabil, mai mult senin noaptea, iar vântul a suflat slab și moderat. Temperatura maximă, în scădere față de ziua anterioară, a fost de 30 de grade la toate stațiile meteo, iar la ora 6 se înregistrau 13 grade în Băneasa, 15 grade la Afumați și 17 grade la Filaret.

3. Prognoza meteorologică în intervalul 07.09.2026, ora 09:00 –08.09.2026, ora 09:00

ÎN ŢARĂ

Vremea va fi frumoasă și cu valori termice apropiate de cele normale pentru prima decadă a lunii septembrie. Cerul va fi variabil, mai mult senin în sudul și sud-estul țării. Vântul va sufla slab și moderat. Temperaturile maxime se vor încadra între 21 de grade în estul Transilvaniei și Podișul Moldovei și 30 de grade în sud-vestul Olteniei, iar cele minime vor fi cuprinse între 3...5 grade în zonele depresionare și 17...18 grade în Dealurile de Vest și pe litoral. Noaptea, izolat va fi ceață.

LA BUCUREŞTI

Vremea va fi frumoasă, iar regimul termic caracterizat de valori normale pentru această dată. Cerul va fi mai mult senin și vântul va sufla slab până la moderat. Temperatura maximă se va situa în jurul valorii de 28 de grade, iar cea minimă va fi de 12...14 grade.

II. CALITATEA APELOR

1.
Pe fluviul Dunărea

Nu au fost semnalate evenimente deosebite.

2.
Pe râurile interioare

Nu au fost semnalate evenimente deosebite.

3.
Pe Marea Neagră

Nu au fost semnalate evenimente deosebite.

III. CALITATEA MEDIULUI

1. În domeniul aerului

Nu au fost semnalate evenimente deosebite.
2. În domeniul solului şi vegetaţiei

Nu au fost semnalate evenimente deosebite.

3. În domeniul supravegherii radioactivităţii mediului

Nu au fost semnalate evenimente deosebite.

4. În municipiul Bucureşti

Nu au fost semnalate evenimente deosebite.

